פמלה הנספורד ג'ונסון

פמלה הנספורד ג'ונסון (Pamela Hansford Johnson), ברונית סנואו (29 במאי 1913 – 18 ביוני 1981) הייתה משוררת, סופרת, מחזאית ומבקרת ספרותית וחברתית, שנולדה וחיה באנגליה. היא נולדה בלונדון. אמה, איימי קלוטילדה האוסון, הייתה זמרת ושחקנית, ממשפחה שעיסוקה בתיאטרון. אביה, רג'ינלד קנת ג'ונסון, עבד בשירות הקולוניאלי הבריטי, ושנים רבות מחייו עבד בניגריה. הוא מת כשפמלה הייתה בת 11 והשאיר אחריו חובות. אמה עבדה לפרנסת המשפחה ככתבנית. פמלה למדה בבית הספר לבנות, שם הצטיינה באנגלית, תולדות האמנות ובדרמה. אחרי שסיימה את לימודיה בגיל 16, עברה קורס מזכירות ועבדה שנים אחדות כמזכירה בחברת השקעות. את הקריירה הספרותית שלה התחילה בכתיבת שירים, שוויקטור ב. ניוברג פרסם ב-Sunday Referee . בשנת 1933 כתבה פמלה אל דילן תומאס, שגם שיריו התפרסמו באותו עיתון, והתפתחה ידידות. הם שקלו נישואים, אבל הרעיון נגנז. הרומן הראשון שלה, This Bed Thy Centre, יצא לאור בשנת 1935. בשנת 1936 נישאה לעיתונאי אוסטרלי, גורדון ניל סטיוארט. בנם אנדרו נולד ב-1941 ובתם לינדזי ב-1944. פמלה ובעלה ניל התגרשו בשנת 1949. בשנת 1950 נישאה פמלה לסופר צ'ארלס פרסי סנואו (בהמשך ברון סנואו). בנם פיליפ נולד ב-1952. פמלה הנספורד ג'ונסון כתבה 27 רומנים. הרומן האחרון שלה, A Bonfire, יצא לאור בשנת מותה, 1981. היא כתבה גם שני ספרי בלשים יחד עם בעלה הראשון, בשם העט המשותף נאפ לומברד. היא כתבה שבעה מחזות קצרים, שישה מהם בשיתוף עם בעלה השני. היא פרסמה מספר רב של ביקורות, סיפורים קצרים, דברי שירה, מחקרים חברתיים וקובץ חיבורים אוטוביוגרפיים. היא כתבה סקירות רחבות-יריעה לכתבי עת ועיתונים והופיעה בשידורי תוכנית הרדיו "המבקרים". צ'. פ. סנואו מת ביולי 1980. פמלה הנספורד ג'ונסון מתה כעבור פחות משנה, בלונדון. אפרה פוזר על נהר אייבון, בסטרטפורד על נהר אייבון, עירו של שייקספיר. This Bed Thy Centre (1935) Blessed Above Women (1936) Here Today (1937) World's End (1937) The Monument (1938) Girdle of Venus (1939) Too Dear for My Possessing (1940) The Family Pattern (1942) Winter Quarters (1943) The Trojan Brothers (1944) An Avenue of Stone (1947) A Summer to Decide (1948) The Philistines (1949) Catherine Carter (1952) An Impossible Marriage (1954) The Last Resort (1956) The Unspeakable Skipton (1959) The Humbler Creation (1959) An Error of Judgement (1962) Night and Silence Who is Here? (1963) Cork Street, Next to the Hatters (1965) The Survival of the Fittest (1968) The Honours Board (1970) The Holiday Friend (1972) The Good Listener (1975) The Good Husband (1978) A Bonfire (1981) Tidy Death (with Neil Stewart) as Nap Lombard (1940) The Grinning Pig (with Neil Stewart) as Nap Lombard (1943) ספרה היחיד שתורגם לעברית הוא מבוא של אבן, תרגמה וירה ישראלית, הוצאת עם עובד, 1962. תומאס וולף: מחקר ביקורתי (1947) אייווי קומפטון-ברנט (סדרת סופרים ויצירתם) (1951). מכתבי מרסל פרוסט אל אמו, בעריכת ג. ד. פיינטר, כולל מסה הרומנים של מרסל פרוסט (1956). Corinth House (1950), Family Party (with C.P. Snow) (1951), Her Best Foot Forward (with C.P. Snow) (1951), The Pigeon with the Silver Foot (with C.P.Snow) (1951), Spare the Rod (with C.P.Snow) (1951), The Supper Dance (with C.P.Snow) (1951), To Murder Mrs Mortimer (with C.P.Snow) (1951), Six Proust Reconstructions (1957). על העוול (On Iniquity): פרשנות למשפט של רוצחי מור (1967). Symphony for Full Orchestra ,1934 החזרה, מאת ז'אן אנוי, עם קיטי בלק (1961) מדיה וקבצים בנושא פמלה הנספורד ג'ונסון בוויקישיתוף פמלה הנספורד ג'ונסון, באתר אנציקלופדיה בריטניקה (באנגלית) פמלה הנספורד ג'ונסון, באתר "Find a Grave" (באנגלית) פמלה הנספורד ג'ונסון, דף שער בספרייה הלאומית פמלה הנספורד ג'ונסון, במסד הנתונים הקולנועיים IMDb (באנגלית)